Im Jahr 534 isch di burgundischi Westschwiz, 536 de ds Herzogtum Alemannie, ä Teil vom Frankerîch worde. Dür e Vertrag vo Verdun (843) isch ds Gebiet vor Westschwiz zu Lothringe übergange, de zum neue Königriich Burgund, während d Ostschwiiz als Teil vom Stammherzogtum Schwabe zum Ostfrankeriich, em spätere Heilige Römische Riich (vo dütscher Nation), cho isch. Wo d Kaiserdynastii vo de Ottone (1033) s Burgund übernoh het, het s ganze Gebiet vo dr hütige Schwiiz zum Heilige Römische Riich ghört. D Feudalisierig vo dr Gsellschaft het in dere Zit stattgfunde: d Buure hai uf ihri Unabhängikeit verzichdet für zum sich schütze und si so geistlige oder adlige Grundherre erbhörig worde.